b'\n_START_ARTICLE_\nTiina Kaarela\n_START_PARAGRAPH_\nTiina Kaarela (s. 1957, Lappeenranta) on suomalainen toimittaja ja kansalaisj\xc3\xa4rjest\xc3\xb6vaikuttaja._NEWLINE_Kaarela toimi 1996\xe2\x80\x932004 Yksinhuoltajien ja yhteishuoltajien liiton puheenjohtajana. T\xc3\xa4n\xc3\xa4 aikana liiton RAY-avustus, j\xc3\xa4senm\xc3\xa4\xc3\xa4r\xc3\xa4 ja tunnettavuus lis\xc3\xa4\xc3\xa4ntyi._NEWLINE_Vuonna 2004 h\xc3\xa4n avasi yrityksens\xc3\xa4 palveluna Eroperhe.netin palvelemaan eronneita vanhempia ja kehitti siell\xc3\xa4 perinteisist\xc3\xa4 eroseminaareista nettieroseminaarin. Eroperhe.netin keskustelufoorumi on Suomen suurin eronneiden vanhempien nettiyhteis\xc3\xb6, joka j\xc3\xa4rjest\xc3\xa4\xc3\xa4 my\xc3\xb6s viikoittain j\xc3\xa4senten tapaamisia eri puolilla maata. Sen piiriss\xc3\xa4 toimii useita tukiryhmi\xc3\xa4 eri el\xc3\xa4m\xc3\xa4ntilanteissa oleville vanhemmille._NEWLINE_Kaarela on toiminut toimittajana Radiomafiassa, Radio Ainossa ja eri julkaisuissa. H\xc3\xa4n on kirjoittanut kolumneja Vihre\xc3\xa4\xc3\xa4n Lankaan, Puuvene-lehteen ja Uuteen Naiseen, n\xc3\xa4ytelm\xc3\xa4n "K\xc3\xb6ydet irti" Tiia Lousteelle ja Carita Holmstr\xc3\xb6mille ja Radioteatterille yhdess\xc3\xa4 Mari M\xc3\xb6r\xc3\xb6n kanssa pienoiskuunnelmasarjan "Kokolihakomedia"._NEWLINE_H\xc3\xa4n on ollut vuosina 2000\xe2\x80\x932004 Helsingin kaupungin asuntolautakunnan puheenjohtaja (sit. vas.), varavaltuutettu ja vuodesta 2004 Helsingin kaupungin rakennuslautakunnan j\xc3\xa4sen.'